CELEX: 62006FJ0136
Language: el
Date: 2008-12-11
Title: Απόφαση του Δικαστηρίου Δημόσιας Διοίκησης (δεύτερο τμήμα) της 11ης Δεκεμβρίου 2008.#Enzo Reali κατά Ευρωπαϊκή Επιτροπή.#Υπόθεση F-136/06.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (δεύτερο τμήμα)
      της 11ης Δεκεμβρίου 2008 
      Υπόθεση F-136/06
      Enzo Reali
      κατά
      Επιτροπής των Ευρωπαϊκών Κοινοτήτων 
      «Υπαλληλική υπόθεση – Συμβασιούχοι υπάλληλοι – Πρόσληψη – Κατάταξη σε βαθμό – Επαγγελματική πείρα – Δίπλωμα – Ισοτιμία»
      Αντικείμενο: Προσφυγή, ασκηθείσα βάσει των άρθρων 236 ΕΚ και 152 ΑΕ, με την οποία ο Ε. Reali ζητεί, κατ’ ουσίαν, την ακύρωση της αρμόδιας
         να συνάπτει συμβάσεις προσλήψεως αρχής που τον κατέταξε στην ομάδα καθηκόντων IV, και στον βαθμό 14, κλιμάκιο 1, όπως προκύπτει
         από τη σύμβαση πρόσληψής του ως συμβασιούχου υπαλλήλου.
      
      Απόφαση: Απόρριψη της προσφυγής. Κάθε διάδικος φέρει τα δικαστικά του έξοδα.
      
      Περίληψη
      1.      Υπάλληλοι – Συμβασιούχοι υπάλληλοι – Πρόσληψη – Απαίτηση πανεπιστημιακού διπλώματος – Έννοια πανεπιστημιακού διπλώματος
      (Καθεστώς που εφαρμόζεται επί του Λοιπού Προσωπικού, άρθρο 82 § 2, στοιχείο γ΄, περίπτωση i)
      2.      Υπάλληλοι – Πρόσληψη – Κατάταξη σε βαθμό – Απαίτηση πανεπιστημιακού διπλώματος – Σύγκριση διπλωμάτων και αδειών ασκήσεως επαγγέλματος
            που χορηγήθηκαν εντός των διαφόρων κρατών μελών 
      (Οδηγία 89/48 του Συμβουλίου)
      1.      Ελλείψει αντίθετης διάταξης, πρέπει να θεωρηθεί ότι η προϋπόθεση κατοχής πανεπιστημιακού διπλώματος, που απορρέει από τις
         διατάξεις του άρθρου 82, παράγραφος 2, στοιχείο γ΄, περίπτωση i, του Καθεστώτος που εφαρμόζεται επί του Λοιπού Προσωπικού,
         έχει κατ’ ανάγκη την έννοια που δίνει στον όρο αυτό η ίδια η νομοθεσία του κράτους μέλους στο οποίο ο υποψήφιος περάτωσε τις
         σπουδές που επικαλείται.
      
      (βλ. σκέψη 34)
      Παραπομπή:
      ΔΕΚ: 13 Ιουλίου 1989, 108/88, Jaenicke Cendoya κατά Επιτροπής, Συλλογή 1989, σ. 2711, σκέψη 14
      ΠΕΚ: 7 Φεβρουαρίου 1991, T-2/90, Ferreira de Freitas κατά Επιτροπής, Συλλογή 1991, σ. II-103, σκέψη 32· 3 Μαρτίου 1994, T-82/92,
         Cortes Jimenez κ.λπ. κατά Επιτροπής, Συλλογή Υπ.Υπ. 1994, σ. I-A-69 και II-237, σκέψη 34
      
      2.      Η εναρμόνιση που πραγματοποιήθηκε με την οδηγία 89/48, περί γενικού συστήματος αναγνωρίσεως των διπλωμάτων τριτοβάθμιας εκπαιδεύσεως
         που πιστοποιούν την επαγγελματική εκπαίδευση ελάχιστης διάρκειας τριών ετών, δεν έχει ως αποτέλεσμα να περιορίζει την εξουσία
         εκτιμήσεως που διαθέτει ένα κοινοτικό όργανο κατά τη σύγκριση της αξίας των διπλωμάτων στο πλαίσιο της πολιτικής του περί
         προσλήψεων. Στο σύστημα της οδηγίας 89/48, η σύγκριση των διπλωμάτων πραγματοποιείται για τους σκοπούς της πρόσβασης σε ορισμένες
         δραστηριότητες στα διάφορα κράτη μέλη. Η εκτίμηση αυτή δεν πρέπει να συγχέεται με την περίπλοκη εκτίμηση της πανεπιστημιακής
         αξίας των χορηγούμενων τίτλων εντός των διαφόρων κρατών μελών με σκοπό τον καθορισμό του βαθμού που συνδέεται με μια θέση
         εργασίας σε ένα θεσμικό όργανο των Ευρωπαϊκών Κοινοτήτων.
      
      (βλ. σκέψη 85)
      Παραπομπή:
      ΠΕΚ: 9 Δεκεμβρίου 1999, T-299/97, Alonso Morales κατά Επιτροπής, Συλλογή Υπ.Υπ. 1999, σ. I-A-249 και II-1227, σκέψεις 35 και
         36· 11 Μαΐου 2005, T‑25/03, De Stefano κατά Επιτροπής, Συλλογή Υπ.Υπ. 2005, σ. I-A-125 και II‑573, σκέψη 53